### Beslutningstema

Der skal træffes beslutning om frigivelse af rådighedsbeløb til anlægsprojektet: Sammenlægning af daginstitutioner i [adresse].

### Historik

Børn- og Skoleudvalget godkendte på møde den 7. maj 2019 en ansøgning om sammenlægning af Døstrup Børnehus og specielgruppen [adresse] (Vinumvej 16), som begge er beliggende i [adresse].
Forslaget indebærer, at Døstrup Børnehus flytter fra [adresse] til en af Nyskovens bygninger, og at begge Nyskovens 2 bygninger renoveres og udvides.
Børn- og Skoleudvalget besluttede, at der skulle arbejdes videre med projektet, idet der skulle tages højde for arbejdet med Facility Management.

Direktionen behandlede ansøgningen og sendte den videre til [adresse] for 2021 - hvor der blev bevilliget 5,571 mio kr. til projektet.

### Sagsfremstilling

Facility Management er godt i gang med byggeriet på [adresse], hvor de har etableret det meste af den nye skal til tilbygningen.
Det betyder at fundamenter er lavet, ydervægge er ved at blive rejst og skillevægge er rejst.
Desuden er projektet færdig projekteret på både [adresse] og 18.

### Økonomi

Ved budgetlægning 2021 blev der afsat 5,751 mio. kr. til sammenlægningen af institutionerne i [adresse] - forlods frigivet 291.300 kr. (5 %)

Beløbet er efterfølgende fremskrevet til 5,826 mio. kr. (pris og løn fremskrivning til budget 2022)
Resten af anlægsprojektet: 5.535 kr., ønskes frigivet.

### Fagchefen for Skole og Dagtilbud indstiller,

at det resterende rådighedsbeløb på 5,535 mio. kr. til sammenlægning af institutioner i [adresse] frigives, og
at indstillingen videresendes til Økonomiudvalget og Kommunalbestyrelsen.

Beslutning fra Børn- og Skoleudvalget, 10. januar 2023, pkt. 6:
Indstillingen anbefales.

Beslutning fra Økonomiudvalget, 19. januar 2023, pkt. 10:
Indstillingen anbefales.

### Beslutning

Indstillingen godkendt.